CELEX: 32006D0777
Language: sl
Date: 2006-11-14 00:00:00
Title: 2006/777/ES: Odločba Komisije z dne 14. novembra 2006 o finančnem prispevku Skupnosti za izkoreninjenje klasične prašičje kuge v Nemčiji leta 2006 (notificirano pod dokumentarno številko C(2006) 5375)

15.11.2006   
            
            
               SL
            
            
               Uradni list Evropske unije
            
            
               L 314/37
            
         
      ODLOČBA KOMISIJE
   
   z dne 14. novembra 2006
   o finančnem prispevku Skupnosti za izkoreninjenje klasične prašičje kuge v Nemčiji leta 2006
   (notificirano pod dokumentarno številko C(2006) 5375)
   (Besedilo v nemškem jeziku je edino verodostojno)
   (2006/777/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Odločbe Sveta 90/424/EGS z dne 26. junija 1990 o odhodkih na področju veterine (1) in zlasti člena 3(3) Odločbe,
   ob upoštevanju naslednjega:
   
               (1)
            
            
               Odločba 90/424/EGS določa postopke, ki urejajo finančni prispevek Skupnosti za posebne veterinarske ukrepe, vključno z nujnimi ukrepi. Z namenom pomagati pri izkoreninjenju klasične prašičje kuge v najkrajšem možnem času lahko Skupnost finančno prispeva k upravičenim izdatkom države članice.
            
         
               (2)
            
            
               Za plačilo finančnega prispevka Skupnosti za nujne ukrepe za boj proti klasični prašičji kugi veljajo pravila, določena z Uredbo Komisije (ES) št. 349/2005 z dne 28. februarja 2005 o določitvi pravil v zvezi s financiranjem Skupnosti nujnih ukrepov in ukrepov za boj proti nekaterim živalskim boleznim iz Odločbe Sveta 90/424/EGS (2). Navedena uredba se nanaša na finančne prispevke Skupnosti, odobrene državam članicam v zvezi z upravičenimi izdatki, kakor jih opredeljuje ta uredba za nekatere ukrepe za izkoreninjenje bolezni v primerih iz člena 3(1) Odločbe 90/424/EGS.
            
         
               (3)
            
            
               V Nemčiji je leta 2006 prišlo do izbruha klasične prašičje kuge. Pojav te bolezni pomeni resno nevarnost za živino v Skupnosti.
            
         
               (4)
            
            
               V skladu z Odločbo Komisije 2006/346/ES z dne 15. maja 2006 o nekaterih zaščitnih ukrepih v zvezi s klasično prašičjo kugo v Nemčiji in razveljavitvi Odločbe 2006/274/ES (3) je morala Nemčija izvesti nekatere zaščitne ukrepe v zvezi s klasično prašičjo kugo. Omenjeni ukrepi vključujejo preventivno izpraznitev vseh gospodarstev s prašiči v okuženem območju potrjenega izbruha v občini Borken v Severnem Porenju-Vestfaliji.
            
         
               (5)
            
            
               Zato je Nemčija izvedla potrebne nujne ukrepe, da bi se preprečilo širjenje klasične prašičje kuge.
            
         
               (6)
            
            
               Nemčija je 12. septembra 2006 predložila finančne informacije, ki so potrebne pred odobritvijo finančnega prispevka Skupnosti v skladu s členom 6 Uredbe (ES) št. 349/2005.
            
         
               (7)
            
            
               Nemčija je v celoti izpolnila tehnične in upravne obveznosti iz člena 3 Odločbe 90/424/EGS in člena 6 Uredbe (ES) št. 349/2005.
            
         
               (8)
            
            
               Finančni prispevek Skupnosti se izplača pod pogojem, da so načrtovane dejavnosti dejansko izvedene in da pristojni organi zagotovijo vse potrebne informacije v določenih rokih.
            
         
               (9)
            
            
               Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO ODLOČBO:
   Člen 1
   Finančni prispevek Skupnosti
   1.   Finančni prispevek Skupnosti se Nemčiji izplača za stroške, nastale v okviru nujnih ukrepov za boj proti klasični prašičji kugi leta 2006, vključno z ukrepi, predvidenimi s členom 5(2) Odločbe 2006/346/ES.
   2.   Navedeni finančni prispevek znaša 50 % izdatkov, upravičenih do financiranja Skupnosti. Izplača se v skladu s pogoji, določenimi z Uredbo (ES) št. 349/2005.
   Člen 2
   Način izplačila
   Prva tranša 5 000 000 EUR se izplača kot del finančnega prispevka Skupnosti iz člena 1.
   Člen 3
   Naslovnik
   Ta odločba je naslovljena na Zvezno republiko Nemčijo.
   
      V Bruslju, 14. novembra 2006
      
         
            Za Komisijo
         
         Markos KYPRIANOU
         
         
            Član Komisije
         
      
   
   
      (1)  UL L 224, 18.8.1990, str. 19. Odločba, kakor je bila nazadnje spremenjena z Odločbo Komisije 2006/53/ES (UL L 29, 2.2.2006, str. 37).
   
      (2)  UL L 55, 1.3.2005, str. 12.
   
      (3)  UL L 128, 16.5.2006, str. 10. Odločba, kakor je bila nazadnje spremenjena z Odločbo 2006/391/ES (UL L 150, 3.6.2006, str. 24).